Yep-yep akelyel iylwew anker-apeny ingwer-anem pip ikwer-they, namp 5-anem. Altyerr-itwel atha arew inweng-rnem, itetharl anenh ahern-itwel arrwekel. Rernem angka Akngey-akert ilenh, ilek-ilek rarl mpwarew-akert. Ingwer-rnemelanap angka ikwer-wety arlkararrew, renh-rnem-anem atwew ipmew-antey. Rernem kweneng-apert anenh apwert ilperr-ilperr yanhel. Apwert ikwer-itwew rernem arrtyenh atnwenth ilek-ilek Akngey-warl-ilwengk.
